ไม่กลัวงานหนัก
โดย...แบงก์กลิ้ง
10 มิ.ย. 2558

โดย...แบงก์กลิ้ง
การงานรัดติ้วมาก ทำให้ วิทัย รัตนากร รองผู้อำนวยการธนาคารออมสิน ที่จะต้องมารับผิดชอบสินเชื่อเอสเอ็มอีที่ได้รับเป้าหมายมาสูงลิ่ว ต้องทำงานหามรุ่งหามค่ำเพื่อให้เข้าขากับทีมงานในฐานะคนใหม่ มาแต่เช้ากลับดึกดื่น จนเจ้าหนู สลิล รัตนากร ลูกสาวที่ (เคย) ติดคุณพ่อมาก เห็นหน้าคุณพ่อตอนนี้ทำเป็นเมินเฉยเหมือนคนไม่สนิทกัน 
เรื่องนี้ทำให้ยอดคุณพ่อน้อยอกน้อยใจ ถึงกับไปแอบบ่นให้ภรรยาฟังว่างานหนักไม่กลัว กลัวลูกไม่รัก ฮ่า ฮ่า